इसलिए मैं घनघोर नमोरोगियों (मनोरोगियों मत समझिए) को छोड़ कर बाक़ी सबसे भाजपा की विदाई-डोली सजाने में हाथ बंटाने का अनुरोध करता हूं। इस अनुरोध के पीले चावल लेकर हम अगली गर्मियों तक जितने घरों के दरवाज़े खटखटा लेंगे, देश उतने ही क़दम आगे बढ़ जाएगा। चार साल में भारत चार सौ साल पीछे चला गया है। तब कबीर ने देह छोड़ी थी। आज भाजपा के हंटर हमारी तहज़ीब में बसी कबीर-तत्व की देह को बेतरह लहुलुहान कर चुके हैं। एक बरस बाद अगर भाजपा विदा नहीं हुई तो कबीर-भाव विदा हो जाएगा। तब या तो नरेंद्र भाई के मन की बात रहेगी या कबीर के मन की। इसलिए चुनना तो हमें है।